CELEX: 52018PC0004
Language: fi
Date: 2018-01-10
Title: Muutettu ehdotus NEUVOSTON PÄÄTÖS Euroopan yhteisön ja sen jäsenvaltioiden sekä Kanadan välisen lentoliikennesopimuksen tekemisestä

EUROOPAN KOMISSIO
            Bryssel 10.1.2018
            COM(2018) 4 final
            2009/0018(NLE)
            Muutettu ehdotus
            NEUVOSTON PÄÄTÖS
            Euroopan yhteisön ja sen jäsenvaltioiden sekä Kanadan välisen lentoliikennesopimuksen tekemisestä
            
               
         
         
            
               PERUSTELUT
            
            
               1.EHDOTUKSEN TAUSTA
            
            
               Komissio on neuvotellut Euroopan yhteisön ja sen jäsenvaltioiden puolesta Kanadan kanssa lentoliikennesopimuksen, jäljempänä ’sopimus’, noudattaen neuvoston päätöstä komission valtuuttamisesta aloittamaan neuvottelut. Euroopan yhteisö ja sen jäsenvaltiot sekä Kanada allekirjoittivat 17. ja 18. joulukuuta 2009 sopimuksen, jolla haluttiin erityisesti helpottaa kansainvälisten lentoliikennemahdollisuuksien laajentamista avaamalla markkinoille pääsy ja maksimoimalla hyödyt kuluttajille, lentoyhtiöille, työntekijöille ja väestölle Atlantin molemmin puolin.
            
            
               EU:n puolella sekä unioni että sen jäsenvaltiot ovat sopimuksen osapuolia. Ratifiointi saatettiin päätökseen 25. lokakuuta 2016 kaikissa jäsenvaltioissa Kroatiaa lukuun ottamatta. Kroatian tasavallan on tarkoitus liittyä sopimukseen sen menettelyn mukaisesti, josta määrätään 5. joulukuuta 2011 päivättyyn liittymissopimukseen liitetyssä liittymisasiakirjassa.
            
            
               Jotta voitaisiin erityisesti ottaa huomioon Lissabonin sopimuksen voimaantulo ja tilanne sen jälkeen, kun unionin tuomioistuin antoi 28. huhtikuuta 2015 tuomion asiassa C-28/12, tässä ehdotuksessa muutetaan komission alkuperäistä ehdotusta (KOM(2009)62 lopull.), joka hyväksyttiin 17. helmikuuta 2009 ja toimitettiin sen jälkeen neuvostolle. Jotta neuvoston olisi helpompi käsitellä ehdotusta, koko asiaa koskeva teksti esitetään muutettuna ehdotuksena.
            
            
               2.OIKEUSPERUSTA, TOISSIJAISUUSPERIAATE JA SUHTEELLISUUSPERIAATE
            
            
               Ei sovelleta
            
            
               3.JÄLKIARVIOINTIEN, SIDOSRYHMIEN KUULEMISTEN JA VAIKUTUSTENARVIOINTIEN TULOKSET
            
            
               Ei sovelleta
            
            
               4.TALOUSARVIOVAIKUTUKSET
            
            
               
                  Ei sovelleta
               
            
            
               5.LISÄTIEDOT
            
            
               •Toteuttamissuunnitelmat, seuranta, arviointi ja raportointijärjestelyt
            
            
               
                  Ei sovelleta
               
            
            
               2009/0018 (NLE)
            
            
               Muutettu ehdotus
            
            
               NEUVOSTON PÄÄTÖS
            
            
               Euroopan yhteisön ja sen jäsenvaltioiden sekä Kanadan välisen lentoliikennesopimuksen tekemisestä
            
            
               EUROOPAN UNIONIN NEUVOSTO, joka
            
         
         
            
               ottaa huomioon Euroopan unionin toiminnasta tehdyn sopimuksen ja erityisesti sen 100 artiklan 2 kohdan yhdessä sen 218 artiklan 6 kohdan a alakohdan kanssa,
            
            
               ottaa huomioon Euroopan komission ehdotuksen,
            
            
               ottaa huomioon Euroopan parlamentin lausunnon hyväksynnän
                  1
               , 
            
            
               sekä katsoo seuraavaa:
            
            
               (1)Komissio on neuvotellut Euroopan yhteisön ja sen jäsenvaltioiden puolesta Kanadan kanssa lentoliikennesopimuksen, jäljempänä ’sopimus’, noudattaen neuvoston päätöstä komission valtuuttamisesta aloittamaan neuvottelut.
            
            
               (2)Sopimus allekirjoitettiin neuvoston ja neuvostossa kokoontuneiden Euroopan unionin jäsenvaltioiden hallitusten edustajien päätöksen 2010/417/EY
                  2
                mukaisesti 17 ja 18 päivänä joulukuuta 2009 sillä varauksella, että sopimuksen tekeminen saatetaan myöhemmin päätökseen. 
            
            
               (3)Sopimuksen ovat ratifioineet kaikki jäsenvaltiot Kroatian tasavaltaa lukuun ottamatta. Kroatian tasavallan on tarkoitus liittyä sopimukseen sen menettelyn mukaisesti, josta määrätään 5 päivänä joulukuuta 2011 päivättyyn liittymissopimukseen liitetyn liittymisasiakirjan 6 artiklan 2 kohdassa.
            
            
               (4)Sopimus olisi nyt hyväksyttävä unionin puolesta.
            
            
               (5)Päätöksen 2010/417/EY 3 ja 4 artiklassa on säännöksiä päätöksenteosta ja edustuksesta eräissä asioissa, joista sopimuksessa määrätään. Unionin tuomioistuimen 28 päivänä huhtikuuta 2015 asiassa C-28/12 antama tuomio huomioon ottaen näitä säännöksiä ei pitäisi enää soveltaa. Perussopimusten nojalla kyseisissä asioissa ei tarvita uusia säännöksiä, ja myös jäsenvaltioiden ilmoittamisvelvoitteita koskevat säännökset, kuten päätöksen 2010/417/EY 5 artiklassa esitetyt säännökset, eivät enää ole tarpeellisia. Sen vuoksi päätöksen 2010/417/EUY 3, 4 ja 5 artiklan soveltaminen olisi lopetettava tämän päätöksen voimaantulopäivänä,
            
            
               ON HYVÄKSYNYT TÄMÄN PÄÄTÖKSEN: 
            
            
               1 artikla
            
            
               Hyväksytään unionin puolesta Euroopan yhteisön ja sen jäsenvaltioiden sekä Kanadan välinen lentoliikennesopimus, jäljempänä ’sopimus’.
            
            
               2 artikla
            
            
               Neuvoston puheenjohtaja nimeää henkilön tai henkilöt, jo(i)lla on oikeus tallettaa Euroopan unionin puolesta sopimuksen 23 artiklassa tarkoitettu hyväksymisasiakirja osoitukseksi siitä, että Euroopan unioni sitoutuu noudattamaan sopimusta, sekä antaa seuraavan ilmoituksen: 
            
            
                  ”Lissabonin sopimuksen tultua voimaan 1 päivänä joulukuuta 2009 Euroopan unioni on korvannut Euroopan yhteisön, jonka seuraaja se on, ja käyttää mainitusta päivästä alkaen kaikkia Euroopan yhteisön oikeuksia ja ottaa vastatakseen kaikki Euroopan yhteisön velvoitteet. Sopimuksen tekstissä olevat viittaukset Euroopan yhteisöön on siten tilanteen mukaan ymmärrettävä viittauksiksi Euroopan unioniin.”
            
            
               3 artikla
            
            
               Päätöksen 2010/47/EU 3, 4 ja 5 artiklan soveltaminen päättyy tämän päätöksen voimaantulopäivänä, 
            
            
               4 artikla
            
            
               Tämä päätös tulee voimaan päivänä, jona se hyväksytään.
            
            
               Tehty Brysselissä
            
         
         
            
               
                     Neuvoston puolesta
               
               
                     Puheenjohtaja
               
            
         
         
            
                  
                     (1)
                  
                        EUVL C , , s. .
               
               
                  
                     (2)
                  
                        EUVL L 207, 6.8.2010, s. 30.